# **OBČINA TRZIN**

**Župan Občine Trzin**

Številka: 28-1/2014

Datum: 24.2.2014

**OBČINSKEMU SVETU OBČINE TRZIN**

#### Zadeva: Spremembe Pravilnika o štipendiranju v Občini Trzin (popravek)

**Namen:** Obravnava in sprejem Sprememb Pravilnika o štipendiranju v Občini Trzin

**Pravna podlaga:** Zakon o lokalni samoupravi (Uradni list RS, št. 94/07-uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12-ZUJF), Zakon o štipendiranju (Uradni list RS, št. 59/07, 63/07, 40/09, 62/10-ZUPJS, 40/12-ZUJF, [57/2012](http://www.uradni-list.si/1/objava.jsp?urlid=201257&stevilka=2410)-ZPCP-2D, [56/2013](http://www.uradni-list.si/1/objava.jsp?urlid=201356&stevilka=2139)-ZŠtip-1), 9. člen Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06)

**Predlagatelj:** župan Anton Peršak

**Poročevalca:** župan Anton Peršak in referent II Marjeta Trstenjak

**Finančne posledice:** Sprejem sprememb ne predstavlja dodatnih finančnih posledic za proračun.

**Obrazložitev:**

Občinski svet Občine Trzin je na 27. redni seji, dne 29.1.2014, sprejel Pravilnik o štipendiranju v Občini Trzin, ki je bil objavljen 5. februarja 2014 v Uradnem vestniku. Po uveljavitvi akta je bila ugotovljena napaka, ki jo je potrebno popraviti, ker bo sicer prišlo do razlike v višini podeljenih štipendij za šolsko/študijsko leto 2013/14.

V 5. členu veljavnega pravilnika je navedena višina mesečne štipendije za leto 2014 za dijake 131,17 EUR, namesto 132,93 EUR in višina mesečne štipendije 172,91 EUR za študente, namesto 175,25 EUR. Potrebno je določiti tudi višino štipendije za leto 2013, ker se štipendije za šolsko/študijsko leto 2013/2014 podeljujejo za dijake od 1.9.2013 oziroma od 1.10.2013 dalje za študente, višina štipendije pa se usklajuje glede na koledarsko leto.

**Predlog sklepa:**

Občinski svet Občine Trzin je na podlagi Zakona o lokalni samoupravi (Uradni list RS, št. 94/07-uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12-ZUJF), Zakona o štipendiranju (Uradni list RS, št. 59/07, 63/07, 40/09, 62/10-ZUPJS, 40/12-ZUJF, [57/12](http://www.uradni-list.si/1/objava.jsp?urlid=201257&stevilka=2410)-ZPCP-2D, [56/13](http://www.uradni-list.si/1/objava.jsp?urlid=201356&stevilka=2139)-ZŠtip-1) in 9. člena Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) na 28. redni seji, dne 12.3.2014, sprejel

## SKLEP

Občinski svet Občine Trzin je obravnaval in sprejel predlog Sprememb Pravilnika o štipendiranju v Občini Trzin v predloženem besedilu.

Spremembe Pravilnika o štipendiranju v Občini Trzin se objavijo v Uradnem vestniku Občine Trzin in začnejo veljati naslednji dan po objavi.

|  |  |  |
| --- | --- | --- |
|  |  |  |

Številka: 28-1/2014 Župan

Datum: 12.3.2014 Anton PERŠAK, l.r.

**Predlog sprememb:**

Občinski svet Občine Trzin je na podlagi Zakona o lokalni samoupravi (Uradni list RS, št. 94/07-uradno prečiščeno besedilo 2, [27/08](http://www.uradni-list.si/1/objava.jsp?urlid=200827&stevilka=997) odl. US, [76/08](http://www.uradni-list.si/1/objava.jsp?urlid=200876&stevilka=3347), [79/09](http://www.uradni-list.si/1/objava.jsp?urlid=200979&stevilka=3437), [51/10](http://www.uradni-list.si/1/objava.jsp?urlid=201051&stevilka=2763), 84/10 odl. US in 40/12-ZUJF), Zakona o štipendiranju (Uradni list RS, št. 59/07, 63/07, 40/09, 62/10-ZUPJS, 40/12-ZUJF, [57/12](http://www.uradni-list.si/1/objava.jsp?urlid=201257&stevilka=2410)-ZPCP-2D, [56/13](http://www.uradni-list.si/1/objava.jsp?urlid=201356&stevilka=2139)-ZŠtip-1) in 9. člena Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) na 28. redni seji, dne 12.3.2014, sprejel

**Spremembe Pravilnika o štipendiranju v Občini Trzin**

1. člen

V Pravilniku o štipendiranju v Občini Trzin se spremeni 1. odstavek 5. člena tako, da se glasi:

»Usklajena višina občinske mesečne štipendije za leto 2014 znaša 132,93 EUR za dijake ter 175,25 EUR za študente.«

1. člen

V Pravilniku o štipendiranju v Občini Trzin, se za 2. odstavkom 22. člena dodata nov 3. in 4. odstavek, ki se glasita:

»Ugotovljena višina občinske mesečne štipendije za leto 2013 znaša 132,47 EUR za dijake in 174,64 EUR za študente.«

»Določila glede višine štipendije za leto 2013 in 2014 veljajo za vse podeljene štipendije za šolsko/študijsko leto 2013/14.«

1. člen

Spremembe Pravilnika o štipendiranju v Občini Trzin se objavijo v Uradnem vestniku Občine Trzin in začnejo veljati naslednji dan po objavi.

Številka: 28-1/2014 Župan

Datum: 12.3.2014 Anton PERŠAK, l.r.